hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hbs_lat hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hbs_lat hu hu hu hu ca hu hu hu hu hu
10 tipp, hogyan viseld a fehér pólót! A szimpla fehér póló is lehet stílusos!
2 NAPOS TELJES ÁTALAKULÁS FOTÓZÁSSAL
10 tipp, hogyan viseld a fehér pólót
10 tipp, hogyan viseld a fehér pólót – Talán az van a fejedben, hogy a fehér póló túl egyszerű, és akár “igénytelen” is ahhoz, hogy hétköznap, munkahelyre, vagy csinosabb megjelenést igénylő helyekre fel tudd venni. Biztosan tudod azt is, hogy egy karcsúsított, jó minőségű fehér póló az alapruhatár egyik fontos darabja, ami azt jelenti, hogy olyan lényeges és jól felhasználható összetevőnek számít, mint például a fekete blézer. Ebből pedig egyenesen következik, hogy igenis lehet csinosan, igényesen hordani, dekoratív és stílusos összeállításokat kitalálni vele. Itt a nyár, tehát nagyon népszerű darabunk lehet egy egyszerű, ám mégis nagyszerű fehér póló, mert egyszerre lehet laza, könnyű viselet, kényelmes és nőies is. Amit a fehér pólóval kapcsolatban mindenképpen észben kell tartanod és ajánlott soha, semmilyen körülmények között nem engedned belőle: ne vedd fel, ha akárcsak egy apró folt, vagy hiba van rajta, ha ki van nyúlva a nyaka, be van sárgulva, látszik rajta, hogy régi, vagy (neadjisten) szakadt. Egyszóval kizárólag makulátlan, minőségi, rád passzoló fehér pólót hordj, ha az a terved, hogy csinos, stílusos legyél. (A régi, agyonmosott fehér pólókat pedig dobd ki, vagy használd szobafestéshez 🙂 )
Most pedig következzen 10 ötlet, hogyan is ajánlott hordani a fehér pólót, ha egy kis stílusra vágysz.
Fehér nadrággal, világos színű blézerrel
Hogy mitől lesz kifinomult egy szett? Például a monokróm megjelenéstől. Ha fehér pólódat fehér nadrággal veszed fel és egészen világos színű blézerrel, igazán szofisztikált, nyárias, nőies külsőt érhetsz el! Tuti, hogy mindenki megfordul majd utánad.
Chino nadrággal, (boyfriend) blézerrel
Tökéletes kombináció lesz egy alul kicsit feltűrt, csípőben esetleg hajtásos, répa fazonú nadrággal és színben hozzá passzoló (akihez illik, annak akár boyfriend) blézerrel hordani a fehér pólót, amihez a magassarkú vagy egy balerina is passzolhat. Ha nem tudod eldönteni, Te ezt így felveheted-e, próbáld ki valamelyik stílustanácsadás programot.
Lenvászon nadrággal, szandállal, kalappal
Ehhez nincs is mit hozzáfűzni 🙂 Igazi nyári hangulatú, szellős, mégis stílusos összeállítás. Ha nem szereted a kalapokat, akkor a csuklódra tegyél fel egy nagyobb, természetesebb hangulatú kiegészítőt.
Rövidebb A-vonalú szoknyával, szandállal
Sportos, fiatalos kánikula-kombináció. Ha a szoknya egészen vékony anyagú, és inkább hétköznapi stílust képvisel, akkor jobb választás hozzá a lapos talpú szandál. Kisebb méretű, vállon átvetős táska illik hozzá.
Fekete elegáns szoknyával, feltűnő nyaklánccal
Ha picit csinosabb megjelenésre vágysz, érdemes kipróbálnod fehér pólódat ebben a fekete-fehér kombinációban. Csak kis mennyiségben tegyél fel egy harmadik vagy negyedik színt, bőven elegendő, ha nyakláncod – ami legyen figyelemfelkeltő! – és cipőd választod meg más színben.
Mintás vagy színes lenge rövidnadrággal, magassarkúval
Nagyon egyszerű, mégis kiváló nyári összeállítás. Ha szépek a lábaid és szeretsz magassarkút hordani, ki ne hagyd ezt a kombinációt!
Színes ceruzaszoknyával, statement nyaklánccal
A fenti fekete-fehér szoknyás szetthez hasonlóan színes ceruzaszoknyával is gyönyörűen mutathat az egyszerű, ám igényesen elkészített fehér póló. A tökéletes befejezéshez egy nagyobb, nőies ékszer kell még a nyakadba, aminek a színe harmonizáljon a szoknyáéval. A legbiztonságosabb, ha nude árnyalatú magassarkút választasz mellé.
Ha már szoknya, jöjjön a rakott is, miért maradna ki? A hossza lehet térdig érő is, a cipőd sarkának magasságát pedig a szoknya bővüléséhez, illetve hosszához válaszd meg. Egy rövidebb darabhoz jól áll a lapos talpú szandál is, a térdig vagy térd alá érő rakott szoknyákhoz egy magasabb sarok jobban passzolhat.
Ha szereted a kicsit különlegesebb megoldásokat, a picit lázadó szetteket, akkor ez valószínűleg tetszeni fog. Fehér pólód fölé húzz egy ún. “slip dresst” (vagyis kombiné fazonú ruhát). A szett lényege így már meg is van, de a kiegészítők természetesen még tovább fokozhatják az élményt. Napszemüveg, kisebb méretű kendő a nyakadban, lapos talpú lábbeli (akár tornacipő), akár egy nagyobb karóra, derekadra kötött (farmer)ing is illik a szetthez.
Kék farmernadrággal, fekete/tengerészkék blézerrel, statement nyaklánccal
És ismét egy munkába járós, vagy randizós kombináció. A fehér póló önmagában is zseniálisan jó egy világosabb kék farmerrel, de egy sötét színű, jól szabott blézerrel, nagyobb nyaklánccal, magassarkúval is nagyon stílusos összeállítás készíthető belőlük.
Ha nem vagy biztos abban, Neked mi áll jól, vagy nem találod a stílusod, egy egyénre szabott stílustanácsadás programmal nagyot léphetsz előre, bizonytalanságaid eltűnhetnek, és végre magabiztossá válhatsz az öltözködésben!
Kövess Instagramon, hogy még több stílustippel gazdagodj! 🙂
tippek fehér póló viseléséhez
STYLIST TANÁCSADÁS ALAP CSOMAG
EGYÉNI STÍLUSTANÁCSADÁS EGY NAPBAN
2 NAPOS TELJES ÁTALAKULÁS FOTÓZÁSSAL
STYLIST TANÁCSADÁS ALAP CSOMAG
EGYÉNI STÍLUSTANÁCSADÁS EGY NAPBAN
2 Napos Teljes Átalakulás Fotózással
+36 70 535 2135
1142 Tengerszem köz 13., Budapest
alapruhatár astrostyle Asztrostyle bőszárú nadrág ceruzaszoknya ciki ciki helyzetek divat egyberuha ez ciki fehér blúz fekete leggings fürdőruha fürdőruhadivat fürdőruha testalkatok szerint garbó hogyan hordjam a leggingset hogyan legyek stílusos télen hogyan öltözködjek hogyan öltözzek télen horoszkóp ingruha irodai stílus körte alkat leggings viselése maxiruha milyen fürdőruhát válasszak? mit vegyek fel az irodába mit vegyek fel télen munkahelyi öltözködés nadrág fazonok pulóverruha stylist stílus stílustanácsadás stílustanácsadás Budapest stílustanácsadó stílustippek tavaszi divat tavaszi viselet téli divat 2016 téli ruha divat téli szettek téli viselet öltözködés